Ҟрымтәи ацҳа еиқәхаз ахәҭаҿы аныҟәара хацыркуп
17:10 08.10.2022 (ирҿыцуп: 17:19 08.10.2022)
© Sputnik / Елена ИвановаЧП на Крымском мосту
© Sputnik / Елена Иванова/
Амашьынақәеи автобусқәеи ацҳахь анеира рылшоит иангәарҭалак ашьҭахь.
АҞӘА, жьҭаара 8 - Sputnik. Ҟрымтәи ацҳаҟны аԥхасҭа змоуз ацәаҳәарҟны амашьынақәа аныҟәара иаладыргеит ҳәа ааицҳаит и-Telegram-канал аҿы Ҟрым аиҳабы Сергеи Аксионов.
"Абыржәтәи аамҭазы аныҟәара рзаартуп амашьына ласқәеи автобусқәеи, амала раԥхьа урҭ шьаҭанкылатәи агәаҭара иахрыжьуеит", - ҳәа иҩуеит иара.
Аидарамҩангагақәа рырныҟәцаҩцәа Керчтәи аӡыбжьахала иахысразы апаром "Керч-2" ала аӡы ирыр рылшоит, уи ҩ-сааҭк рышьҭахь аусура иалагоит.
Апассаџьырцәа апаром ала рымҩангара еиҿыркаауеит уаҵәы амш аҽеиҩшамҭазы, аихамҩала - уаха ахәылбыҽха.
8 Жьҭаара, 15:00